Държавен вестник, бр. 6, 2026 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  6
МИНИСТЕРСТВО 
НА ФИНАНСИТЕ
СПОРАЗУМЕНИЕ
между Република България и Европейската 
банка за възстановяване и развитие относно 
сътрудничеството и дейностите на Европейс­
ката банка за възстановяване и развитие в 
Република България
(Ратифицирано със закон, приет от 51-вото 
Народно събрание на 19 ноември 2025 г. – ДВ, 
бр. 102 от 2025 г. В сила от 9 декември 2025 г.)
Настоящото Споразумение („Споразуме­
нието“) се сключва между Република Бъл­
гария („България“) и Европейската банка за 
възстановяване и развитие („Банката“ или 
„ЕБВР“), наричани заедно по-долу „Страните“.
Като се взе предвид, че Банката е меж­
дународна финансова институция, създадена 
и действаща въз основа на Споразумението 
за създаване на Европейската банка за въз­
становяване и развитие от 29 май 1990 г. 
(„Споразумението за създаване на Банката“);
Като се взе предвид, че България се при­
съедини към Споразумението за създаване 
на Банката и по този начин прие да бъде 
обвързана от неговите разпоредби;
Като се взе предвид, че Банката предлага 
да създаде Технологичен център в България;
В резултат на гореизложеното, Страните 
се договориха за следното:
Член 1. Цел на Споразумението и използване 
на термините
Раздел 1.01. Целта на това Споразумение е 
да потвърди и допълни статута, имунитетите, 
привилегиите и изключенията, предоставени 
на Банката в България.
Раздел 1.02. В допълнение към термините 
и изразите, посочени другаде в това Спора­
зумение, термините и изразите, дефинирани 
по-долу, имат следните значения, приписани 
им за целите на това Споразумение, освен 
когато контекстът изисква друго:
a) „Лица на издръжка/Несамостоятелни 
лица“ означава брачни партньори или семей­
ния партньор, несамостоятелните деца на член 
на персонала на Банката и/или други лица, 
които са зависещи от финансовата подкрепа 
предимно от член на персонала на Банката. 
България тълкува това определение в съ­
ответствие с най-благоприятната практика, 
която за лица на издръжка прилага други 
международни правителствени организации, 
базирани във и/или действащи в България; 
b) „Заместник-началник на офис“ означава 
служител, назначен от Банката като Замест­
ник-директор или Заместник-ръководител на 
офис на Постоянния местен офис, периодично 
уведомяван по установените дипломатически 
канали в България;
c) „Безвъзмездни средства“ означава сред­
ства, предоставени от Банката от нейните 
обикновени капиталови ресурси и/или ресурси 
от Специални фондове, и/или от средства, 
предоставени на Банката от публичен или 
частен субект, независимо дали са невъз­
становими, възстановими при непредвидени 
обстоятелства или възстановими частично 
или изцяло, с цел да се даде възможност на 
Банката да предоставя и/или финансира тех­
ническо сътрудничество или други подобни 
дейности на субекти (частни или публични) 
в България; 
d) „Ръководител на офис“ означава глав­
ния служител на Постоянния местен офис, 
назначен от Банката като Директор или Ръ­
ководител на офис, периодично уведомяван 
по установените дипломатически канали в 
България; 
e) „Инвестиционни безвъзмездни средства“ 
означава подкрепа за частни и публични су­
бекти в България, финансирани от безвъзмезд­
ни средства. Такава подкрепа се предоставя от 
Банката при подготовката или при подкрепа 
на всяка Банкова кредитна, гаранционна или 
инвестиционна операция, и/или всякакви 
други дейности, които насърчават както пре­
хода към отворена пазарна икономика, така 
и частната и предприемаческата инициатива 
в България. Инвестиционните безвъзмездни 
средства се разбират като включващи, но без 
да се ограничават до стимулиращи плащания 
в подкрепа на всякакви Банкови заеми, гаран­
ции или инвестиционни операции и инвести­
ционни безвъзмездни средства (наричани още 
съфинансиране на безвъзмездни средства) за 
финансиране на стоки, оборудване, работи, 
свързани услуги и/или материали (с български 
произход и/или внос);
f) „Персонал“ означава всички служители 
и чиновници на Банката, членове на Съвета 
на директорите на Банката, техните заместни­
ци, съветници и технически експерти, както 
и експерти, изпълняващи мисии за Банката;
g) „Помещения на Постоянния местен 
офис“ означава сграда(и) и/или части от сгра­
ди (включително инсталации, обзавеждане, 
оборудване, съоръжения, паркинг, складови 
помещения, мазета и/или други спомагателни 
или съседни на сградата(ите) помещения) и 
парцелите, върху които са разположени тези 
сгради и спомагателни към тях, които се из­
ползват за официалните цели на Постоянния 
местен офис и пребиваването (престоя) на 
Ръководителя на офис (включително инста­
лации, обзавеждане, оборудване, съоръжения, 
паркинг, складови помещения, мазета и/или 
други спомагателни или съседни на жили­
МИНИСТЕРСТВА 
И ДРУГИ ВЕДОМСТВА